CELEX: 32022R0516
Language: hu
Date: 2021-10-26 00:00:00
Title: A Bizottság (EU) 2022/516 felhatalmazáson alapuló rendelete (2021. október 26.) az idegen és nem honos fajoknak az akvakultúrában történő alkalmazásáról szóló 708/2007/EK tanácsi rendelet IV. mellékletének módosításáról

2022.4.1.   
               
               
                  HU
               
               
                  Az Európai Unió Hivatalos Lapja
               
               
                  L 104/51
               
            
         A BIZOTTSÁG (EU) 2022/516 FELHATALMAZÁSON ALAPULÓ RENDELETE
         (2021. október 26.)
         az idegen és nem honos fajoknak az akvakultúrában történő alkalmazásáról szóló 708/2007/EK tanácsi rendelet IV. mellékletének módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az idegen és nem honos fajoknak az akvakultúrában történő alkalmazásáról szóló, 2007. június 11-i 708/2007/EK tanácsi rendeletre (1) és különösen annak 24. cikke (1) bekezdésére,
         mivel:
         
                     (1)
                  
                  
                     A 708/2007/EK rendelet megállapítja az idegen vagy nem honos fajokkal kapcsolatos akvakultúra-gyakorlat szabályozására vonatkozó keretrendszert annak érdekében, hogy értékelje és a lehető legkisebbre csökkentse ezeknek és bármely társult nem célfajnak a vízi élőhelyekre gyakorolt lehetséges hatását.
                  
               
                     (2)
                  
                  
                     A 708/2007/EK rendelet IV. melléklete felsorolja azokat a fajokat, amelyeket az Unió bizonyos részein hosszú ideje tenyésztenek akvakultúra keretében, és amelyek ezáltal az említett rendelet 2. cikkének (5) bekezdésében előírtak szerint a fejlődésüket elősegítő megkülönböztetett bánásmódban részesülnek bármilyen további adminisztratív teher felmerülése nélkül.
                  
               
                     (3)
                  
                  
                     A 708/2007/EK rendelet 24. cikkének (4) bekezdésével összhangban a tagállamok kérhetik a Bizottságtól a 708/2007/EK rendelet IV. mellékletének további fajokkal való bővítését. A fajok IV. mellékletbe történő felvételének feltételeire irányadó részletes szabályokat az 535/2008/EK bizottsági rendelet (2) határozza meg.
                  
               
                     (4)
                  
                  
                     Görögország az 535/2008/EK rendeletben és különösen annak 3. cikkében foglalt részletes szabályoknak megfelelően kérte a vörös tengeri sügér (Pagrus major) faj felvételét a 708/2007/EK rendelet IV. mellékletébe. A kérelemmel együtt benyújtott tanulmány arra a következtetésre jutott, hogy ezt a fajt régóta, káros hatások nélkül tenyésztik a görög akvakultúrában. A kérelem értékelését követően a Bizottság megállapította, hogy a kérelem indokolt és megalapozott, mivel hiánytalanul szerepel benne valamennyi szükséges információ.
                  
               
                     (5)
                  
                  
                     A IV. melléklet Görögország kérésére történő módosítása lehetőséget nyújt a mellékletben használt terminológia kiigazítására. A vágótok (Acipenser gueldenstaedtii) latin neve helytelenül szerepel, ezért a helyes nevet kell feltüntetni. Szintén indokolt aktualizálni a pettyes busa latin nevét (Aristichthys nobilis helyett Hypophthalmichthys nobilis).
                  
               
                     (6)
                  
                  
                     Az egyértelműség érdekében a IV. melléklet kiegészül egy lábjegyzettel, amely kifejti, hogy az e mellékletben felsorolt fajok hibridjei nem részesülnek automatikusan a felsorolt fajokra vonatkozó megkülönböztetett bánásmódban. Ahhoz, hogy a hibridek ilyen bánásmódban részesülhessenek a fajok mellékletbe történő felvételére irányuló eljárást kell követni.
                  
               
                     (7)
                  
                  
                     A 708/2007/EK rendelet IV. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 708/2007/EK rendelet IV. melléklete a következőképpen módosul:
            
                        1.
                     
                     
                        Az „A. RÉSZ – Általános hatály” című szakasz a következő fajjal egészül ki: Pagrus major, vörös tengeri sügér.
                     
                  
                        2.
                     
                     
                        Az Acipenser gueldenstaeti latin fajnév helyébe az Acipenser gueldenstaedtii név lép.
                     
                  
                        3.
                     
                     
                        Az Aristichthys nobilis latin fajnév helyébe a Hypophthalmichthys nobilis név lép.
                     
                  
                        4.
                     
                     
                        A IV. melléklet címe a következő lábjegyzettel egészül ki: „Az e mellékletben szereplő fajok hibridjei nem tekinthetők e jegyzék részének.”
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 26-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 168., 2007.6.28., 1. o.
         
         
            (2)  A Bizottság 535/2008/EK rendelete (2008. június 13.) az idegen és nem honos fajoknak az akvakultúrában történő alkalmazásáról szóló 708/2007/EK tanácsi rendelet végrehajtására vonatkozó részletes szabályok megállapításáról (HL L 156., 2008.6.14., 6. o.).